سی ٹی ایس پی ٹیچرز اسٹاف نا چار دے اٹ آرڈر آتے کننگ نا پڑو کننگانے۔
حوال آتا رد اٹ سی ٹی ایس پی نا رد اٹ ٹیچرز اسٹاف نا پوسٹ آتیا پک مروک آتا تنظیم نا کنڈ آن پاننگانے کہ اوفتا اسہ ڈَل اس تدوک آ دے صوبائی وزیر تعلیم بلوچستان سردار یار محمد رند تون اوڑدہی کرے۔ و تینا گڑتی تیان معلومدار کرے کہ محکمہ تعلیم نا کنڈ آن پوسٹ آتیا کل کانودی کاروائی تا پوروی آن پد ہم آرڈر آک جاری مفننگ ءُ، ہرانا سوب آن گڑتیک ودی مننگ ءُ۔ حوالی تا رد اٹ دا وخت آ صوبائی وزیر باور کرفےن کہ سی ٹی ایس پی ٹیچر آتا آرڈر آتے بروک آ چار دے اٹی کننگک۔
